રેહાના સ્ત્રીઓના શરીરને લઈને સમાજમાં ઉભા થયેલી સ્ટીરિઓટાઇપ્સ વિરુદ્ધ અનેક વખત પ્રદર્શન કરતી આવી છે. તરબૂચવાળો વિરોધ પણ તેનો જ ભાગ હતો. પરંતુ ફેસબુકે તે ફોટાને 'અશ્લીલતા'ની ફરિયાદ ગણાવીને હટાવી દીધો હતો. રેહાના આ પહેલા કિસ ઓફ લવમાં પણ ભાગ લઇ ચૂકી છે. આ સાથે જ તે કેરળના ત્રિચુરમાં ઓણમનું ટાઇગર નૃત્ય કરનાર પ્રથમ મહિલા છે. આ પહેલા પરંપરાગત નૃત્ય માત્ર પુરૂષો કરતા હતા. રેહાના શરૂઆતથી આવી ન હતી. રૂઢીચુસ્ત વિચારો ધરાવતા મુસ્લિમ કુટુંબમાં જન્મેલી રેહાના એક સમયે હિજાબ પહેરતી હતી અને પાંચ વખત નમાઝ પણ વાંચતી હતી. રેહાના 12મામાં હતી ત્યારે તેના પિતાનું મૃત્યુ થયું હતું અને ત્યારબાદ તેના જીવનમાં અનેક બદલાવ આવ્યા.